|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

10.02.2025 г.

**Специални филмови предложения с до 50% отстъпка в А1 Видеотека през февруари**

* *Селекция филмови заглавия в А1 Видеотека на хитови цени.*
* *Заглавията са достъпни за наемане от потребителите на A1 Xplore TV от 10 до 17 февруари.*
* *Сред избраните филми са „Мамма Мия!“, „Петдесет нюанса сиво“, „Топ Гън: Маверик“, „Вавилон“, „Боб Марли: One Love” и още много.*

През месеца на любовта и виното А1 Видеотека предлага на своите абонати специална селекция от филмови заглавия на атрактивни цени с до 50% отстъпка. От 10 до 17 февруари потребителите на [A1 Xplore TV](https://www.a1.bg/a1-xplore-tv) могат да наемат избрани филми за 48 часа. Сред предложенията са хитови кинопродукции като „Мамма Мия!“, „Петдесет нюанса сиво“, „Топ Гън: Маверик“, „Обичам да те мразя“ и много други.

„Мамма Мия!“ е музикална романтична комедия от 2008 г., режисирана от Филида Лойд, с участието на Мерил Стрийп, Аманда Сайфред, Пиърс Броснан, Колин Фърт и Стелан Скарсгард. Филмът е адаптация на едноименния мюзикъл и включва вечните хитове на ABBA. Действието се развива на измисления гръцки остров Калокаири, където младата Софи Шеридан (Сайфред) планира сватбата си. Желаейки да открие кой е нейният баща, тя кани трима от бившите любовници на майка си Дона (Стрийп) на церемонията, без да ѝ казва. Това води до поредица от комични и емоционални ситуации, придружени от музикални изпълнения. За абонатите на A1 Xplore TV „Мамма Мия!“ е достъпен за наемане на цена от 2,99 лв., предлагайки идеалната възможност за романтична киновечер.

Почитателите на страстните любовни истории могат да се насладят на „Петдесет нюанса сиво“ с 50% отстъпка. Филмът, базиран на бестселъра на британската писателка Е. Л. Джеймс, проследява сложната връзка между Анастейжа Стийл и Крисчън Грей, изиграни от Дакота Джонсън и Джейми Дорнан. Със своите еротични и трилър елементи, това заглавие обещава вълнуващо преживяване за празника на любовта.

Любителите на високия адреналин могат да се насладят на „Топ Гън: Маверик“, където Том Круз се завръща в ролята на Пийт „Маверик“ Мичъл, този път като инструктор, подготвящ ново поколение пилоти за опасна мисия. Лената впечатлява с реалистични въздушни сцени и динамичен сюжет.

Сред филмите с 25% отстъпка в А1 Видеотека са романтичната комедия „Обичам да те мразя“ и драмата „Никога повече“. „Обичам да те мразя“ проследява историята на Беа и Бен, които след страстна първа среща се отчуждават, но по-късно се срещат на сватба в Австралия и решават да се престорят на двойка, което води до редица комични ситуации. „Никога повече“ разказва за Лили Блум, която след трудности в детството започва нов живот в Бостън и се впуска в страстна връзка с неврохирурга Райл Кинкейд, но скоро открива, че миналото ѝ влияе на настоящето.

А1 Видеотека на А1 Xplore TV предлага на зрителите избор между редица български и чуждестранни заглавия от разнообразни жанрове. Ново филмово съдържание е достъпно всеки месец, като то може да бъде наето за 48 часа и да се гледа неограничен брой пъти в рамките на този период. А с помощта на изкуствения интелект феновете на А1 Видеотека могат да се насладят на специални предложения, селектирани спрямо техните предпочитания.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*